JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Arvamused lahknevad seoses asunduste liitmise otsusega
Palestiina ähvardab end riigiks tunnistada
Trumpi kõrgustik saab riigilt abi
Umbes nädala pärast teatab Iisrael kõneluste alustamisest
mõnede Oslo II lepingu järgsete Läänekalda C-alade asustuskeskuste
toomiseks riigi seadusandluse alla. Mida lähemale tähtaeg jõuab,
seda jõulisemaks muutuvad ka pürgimusega seotud arvamused.
Saksa välisminister Heiko Maas käis eelmine nädal Jeruusalemmas
ja arutas küsimust muuhulgas kolleeg Gabi Ashkenaziga.
Kuigi Maas soovitas Iisraelil esialgu asunduste ühendamist vältida,
ütles ta, et Saksamaa ei osale Iisraeli-vastastes boikottides,
isegi kui annekteerimine teoks saab.
Ashkenazi tõdes oma sõnavõtus,
et ühtki otsust annekteerimise suhtes pole veel tehtud.
"Ootame, et Mahmoud Abbasi seltskond
tuleb kõnelustele asju meie ja USAga arutama.
President Trumpi ettepanek pole lõplik otsus territooriumide jagamise kohta,"
ütles Ashkenazi.
"Tahame rahu ja kooselu oma naabritega,
aga eeldame, et asju arutatakse
ja lepitakse kokku ühistes mängureeglites.
Kuid Abbasi juhitud seltskond pole tahtnud meiega millestki rääkida
alates 2014. a kevadest."
Arutelude raames allkirjastas Heiko Maas lepingu,
kus Saksamaa lubab rahastada järgmised kümme aastat
osa Yad Vashemi Holokaustimuuseumi kuludest.
Palestiina omavalitsuse peaminister Mohammad Shtayyeh teatas meedias,
et kui Iisrael kavatseb ühendada osagi Läänekaldast oma riigiga,
kuulutab Palestiina välja iseseisvuse.
"Oleme silmitsi tõe hetkega," mainis Shtayyeh.
"Kui annekteerimine toimub,
tähendab see meie tulevase riigi tükeldamist elamiskõlbmatuks,
seega kuulutame end siis iseseisvaks riigiks
1967. a sõjale eelnevais piirides.
Sellise annekteerimise järel ei saa me enam oma riiki rajada,
nii et nõuame Ida-Jeruusalemma, Läänekallast, Jordani jõe orgu
ja Gazat oma iseseisvale riigile."
Peaminister Shtayyeh oli samuti kindel,
et rahvusvaheline üldsus toetab nende nägemust
ja tunnustab Palestiina riiki. Kuid mingeid kõnelusi Iisraeliga
Palestiina omavalitsus pidama ei hakka.
PO on püüdnud mitmeid EL riike oma poole meelitada
ja nõuda Iisraeli oma annekteerimisplaanist loobuma,
kuid pole suurt koalitsiooni veel koguda suutnud.
Jätkame asunduste liitmise teemaga. Erinevad arvamusküsitlused näitavad,
et osa palestiinlastest tahaks elada pigem Iisraeli,
kui oma korrumpeerunud riigi valitsuse all.
Iisraeli Kanal 13 tehtud küsitluse järgi
kalduvad arvamused pigem Iisraeli kui Abbasi valitsuse poole.
Osa vastanud palestiinlastest rääkisid anonüümsuse alusel,
osa avalikult, kuid sõnum oli selge.
"On miljon korda parem elada Iisraeli võimu all,
kui Abu Mazeni juhtimise all.
Me ei taha riiki. Tahame tööd, julgeolekut ja raha.
Me pole praeguselt valitsuselt saanud midagi peale tühjade lubaduste."
Iisraelis on vähemalt õigus ja kord, ning elu on hea,
rääkis üks palestiinlasest politseinik.
"Meie ootame oma palka vahel isegi kuid.
Kõik raha läheb Abu Mazeni valitsuse kasutusse," ütles ta.
"Olen 100 % Iisraeli valitsuse poolt.
Netanyahu on palju parem kui Mahmoud Abbas."
"Palestiina pole riigina kunagi olemas olnud,"
kirjutas araabia meedias
Saudi valitsusele lähedalseisev kolumnist al-Ghabin.
Tema sõnul on erinevates araabia meediaväljaannetes
hoitud aastakümneid alal müüti Palestiinast,
otsekui see oleks olnud mingi iidne, iseseisev riik,
mis tuleb nüüd uuesti sünnitada.
See on loonud ka palestiinlastes kujutluspildi,
et nende nõudmine oma riigi järele
leiab toetust kõigis regiooni islamiriikides ja Araabia Liigas.
Fakt on al-Ghabini sõnul siiski see,
et Palestiinat pole kunagi ajaloos eksisteerinud,
ja sel palestiinlaste loodud illusioonil
pole mingit juriidilist ega õigustatud alust.
See realistlik nägemus on leidnud araabiamaailmas üha uusi toetajaid.
Seda alustas Egiptus 1979. a Iisraeliga sõlmitud rahuga
ning samas suunas jätkas Jordaania 1993. a.
Võimalik Palestiina riik
võib muutuda eriliselt äärmusrühmituste pesaks,
kui see saaks kõik iseseisvale riigile kuuluvad õigused, mainis al-Ghabin.
Juba üksnes Palestiina rahvushartasse kuuluvad
Iisraeli hävitamisega seotud klauslid näitavad,
et iseseisev Palestiina ei saa Lähis-Itta rahu tuua.
USA president Trump tunnustas umbes aasta eest
Golani kõrgustiku Iisraeli riigi osaks
Rahvasteliidu 1922. a otsuse kohaselt.
Osaliselt selle auks
otsustas Iisraeli valitsus rajada Golanile erilise kibutsi,
mis sai nimeks Trumpi kõrgustik.
Kui toimetus mullu kevadel kohal käis,
polnud seal muud kui paar gruppi ehitajaid.
Kuid nüüd eraldas valitsus selleks 8 miljonit seeklit,
mis võimaldab asulat laiendada.
Kokku on mainitud Trumpi kõrgustiku kibutsile ette nähtud 28,5 mln seeklit,
mis omakorda võimaldab ca 20 perel
veel käesoleva suve vältel sinna elama kolida.
Kolme nädala eest saatis AÜE ehk Araabia Ühendemiraadid
Palestiina omavalitsusele (PO) lennukitäie abivarustust
koroonaviirusega tegelemiseks
nii Gaza kui Läänekalda palestiinlaste seas.
Abbasi valitsus saatis 16 tonni abi siiski tagasi, tuues põhjuseks,
et Emiraatidel ja Iisraelil pole ametlikke diplomaatilisi suhteid.
Emiraadid saatsid nädala eest
uue lennukitäie samaks otstarbeks mõeldud abi.
Ka nüüd keeldus PO varustust vastu võtmast,
toetudes seekord faktile,
et asjas olid kokku leppinud üksnes Iisrael ja AÜE, mitte PO.
Abbasi jonnimine viis vaid selleni,
et mainitud abisaadetis toimetati Gazasse,
kus selle laialijagamise eest hoolitses ÜRO allorgan UNRWA.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Toimetus soovib kõigile Head Jaanipäeva!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee